CELEX: 32021R2169
Language: el
Date: 2021-12-02 00:00:00
Title: Εκτελεστικός κανονισμός (ΕΕ) 2021/2169 της Επιτροπής της 2ας Δεκεμβρίου 2021 σχετικά με το άνοιγμα δασμολογικής ποσόστωσης, για το 2022, για τις εισαγωγές στην Ένωση ορισμένων εμπορευμάτων καταγωγής Νορβηγίας που προέρχονται από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου

8.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 438/43
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2169 ΤΗΣ ΕΠΙΤΡΟΠΗΣ
         της 2ας Δεκεμβρίου 2021
         σχετικά με το άνοιγμα δασμολογικής ποσόστωσης, για το 2022, για τις εισαγωγές στην Ένωση ορισμένων εμπορευμάτων καταγωγής Νορβηγίας που προέρχονται από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (1), και ιδίως το άρθρο 16 παράγραφος 1 στοιχείο α),
         Έχοντας υπόψη την απόφαση 2004/859/ΕΚ του Συμβουλίου, της 25ης Οκτωβρίου 2004, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας, όσον αφορά το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (2), και ιδίως το άρθρο 3,
         Εκτιμώντας τα ακόλουθα:
         
                     (1)
                  
                  
                     Το πρωτόκολλο 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, της 14ης Μαΐου 1973 (3) (στο εξής: διμερής συμφωνία ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας) και το πρωτόκολλο 3 της συμφωνίας για τον Ευρωπαϊκό Οικονομικό Χώρο (4) (στο εξής: συμφωνία για τον ΕΟΧ), όπως τροποποιήθηκαν με την απόφαση αριθ. 140/2001 της Μεικτής Επιτροπής του ΕΟΧ, της 23ης Νοεμβρίου 2001, για την τροποποίηση των πρωτοκόλλων 2 και 3 της συμφωνίας ΕΟΧ, σχετικά με τα μεταποιημένα και λοιπά γεωργικά προϊόντα (5), καθορίζουν το καθεστώς συναλλαγών μεταξύ της Ένωσης και του Βασιλείου της Νορβηγίας για ορισμένα γεωργικά προϊόντα και μεταποιημένα γεωργικά προϊόντα.
                  
               
                     (2)
                  
                  
                     Το πρωτόκολλο 3 της συμφωνίας για τον ΕΟΧ προβλέπει μηδενικό δασμό για νερά με προσθήκη ζάχαρης ή άλλων γλυκαντικών ή αρωματισμένα, που κατατάσσονται στον κωδικό ΣΟ 2202 10 00, και άλλα μη αλκοολούχα ποτά που δεν περιέχουν προϊόντα των κλάσεων 0401 ως 0404 ή λιπαρές ύλες που προέρχονται από προϊόντα των κλάσεων 0401 ως 0404, που κατατάσσονται στον κωδικό ΣΟ 2202 90 10.
                  
               
                     (3)
                  
                  
                     Από την 1η Ιανουαρίου 2017 ο κωδικός ΣΟ 2202 90 αντικαταστάθηκε από τους κωδικούς ΣΟ 2202 91 00 και 2202 99. Ως εκ τούτου, ο παρών κανονισμός θα πρέπει να καλύπτει τα προϊόντα των κωδικών ΣΟ 2202 10 00, ex 2202 91 00 και ex 2202 99.
                  
               
                     (4)
                  
                  
                     Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (6) (στο εξής: συμφωνία υπό μορφή ανταλλαγής επιστολών) αναστέλλει προσωρινά το καθεστώς δασμολογικής ατέλειας που εφαρμόζεται βάσει του πρωτοκόλλου 2 σε εμπορεύματα που κατατάσσονται στους κωδικούς ΣΟ 2202 10 00 (νερά, συμπεριλαμβανομένων μεταλλικών και αεριούχων νερών, με προσθήκη ζάχαρης ή άλλων γλυκαντικών ή αρωματισμένα) και ex 2202 90 10 (άλλα μη αλκοολούχα ποτά που περιέχουν ζάχαρη), που αντικαταστάθηκαν από τους κωδικούς ΣΟ 2202 10 00, ex 2202 91 00 και ex 2202 99. Σύμφωνα με τη συμφωνία υπό μορφή ανταλλαγής επιστολών, οι εισαγωγές με δασμολογική ατέλεια των εν λόγω εμπορευμάτων καταγωγής Νορβηγίας επιτρέπονται μόνο μέσα στα όρια της ποσόστωσης δασμολογικής ατέλειας. Για τις εισαγωγές που υπερβαίνουν την ποσόστωση δασμολογικής ατέλειας καταβάλλεται δασμός.
                  
               
                     (5)
                  
                  
                     Επιπλέον, στη συμφωνία υπό μορφή ανταλλαγής επιστολών ορίζεται ότι, εάν η δασμολογική ποσόστωση δεν έχει εξαντληθεί έως την 31η Οκτωβρίου ενός δεδομένου έτους, τα εν λόγω προϊόντα θα έχουν απεριόριστη αδασμολόγητη πρόσβαση στην Ένωση από την 1η Ιανουαρίου έως την 31η Δεκεμβρίου του επόμενου έτους.
                  
               
                     (6)
                  
                  
                     Η ετήσια ποσόστωση για το 2020 για τα εν λόγω προϊόντα που ανοίχθηκε με τον εκτελεστικό κανονισμό (ΕΕ) 2019/2154 της Επιτροπής (7) δεν εξαντλήθηκε έως την 31η Οκτωβρίου 2020. Σύμφωνα με τον εκτελεστικό κανονισμό (ΕΕ) 2020/2122 της Επιτροπής (8), το δασμολογικό καθεστώς που προβλέπεται στη συμφωνία υπό μορφή ανταλλαγής επιστολών δεν εφαρμόζεται στις εισαγωγές στην Ένωση από την 1η Ιανουαρίου έως την 31η Δεκεμβρίου 2021, παρέχοντας με τον τρόπο αυτό στα εν λόγω εμπορεύματα απεριόριστη αδασμολόγητη πρόσβαση στην Ένωση.
                  
               
                     (7)
                  
                  
                     Η συμφωνία υπό μορφή ανταλλαγής επιστολών προβλέπει ότι η ποσόστωση δασμολογικής ατέλειας για τα εν λόγω νερά και ποτά πρέπει να ανοιχθεί εκ νέου για το 2022. Η τελευταία ετήσια ποσόστωση για τα εν λόγω προϊόντα ανοίχθηκε για το έτος 2020 με τον εκτελεστικό κανονισμό (ΕΕ) 2019/2154. Δεδομένου ότι δεν ανοίχθηκε ετήσια ποσόστωση για το 2021, είναι σκόπιμο ο όγκος της ποσόστωσης για το 2022 να παραμείνει ο ίδιος όπως για το 2020.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής οριζόντιων θεμάτων σχετικών με το εμπόριο μεταποιημένων γεωργικών προϊόντων μη υπαγομένων στο παράρτημα I,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Από την 1η Ιανουαρίου έως την 31η Δεκεμβρίου 2022 ανοίγεται η ποσόστωση δασμολογικής ατέλειας που ορίζεται στο παράρτημα για τα εμπορεύματα καταγωγής Νορβηγίας τα οποία παρατίθενται στο εν λόγω παράρτημα, υπό τους όρους που καθορίζονται σ’ αυτό.
            
            
               2.   Οι κανόνες καταγωγής που ορίζονται στο πρωτόκολλο 3 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας εφαρμόζονται στα εμπορεύματα που παρατίθενται στο παράρτημα του παρόντος κανονισμού.
            
            
               3.   Για ποσότητες που εισάγονται άνω του όγκου της ποσόστωσης που ορίζεται στο παράρτημα, εφαρμόζεται προτιμησιακός δασμός 0,047 EUR/λίτρο.
            
         
         
            Άρθρο 2
            Η ποσόστωση δασμολογικής ατέλειας που αναφέρεται στο άρθρο 1 παράγραφος 1 τελεί υπό τη διαχείριση της Επιτροπής σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447 της Επιτροπής (9).
         
         
            Άρθρο 3
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 2 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 150 της 20.5.2014, σ. 1.
         
            (2)  ΕΕ L 370 της 17.12.2004, σ. 70.
         
            (3)  ΕΕ L 171 της 27.6.1973, σ. 2.
         
            (4)  ΕΕ L 1 της 3.1.1994, σ. 3.
         
            (5)  ΕΕ L 22 της 24.1.2002, σ. 34.
         
            (6)  ΕΕ L 370 της 17.12.2004, σ. 72.
         
            (7)  Εκτελεστικός κανονισμός (ΕΕ) 2019/2154 της Επιτροπής, της 16ης Δεκεμβρίου 2019, σχετικά με το άνοιγμα δασμολογικής ποσόστωσης, για το 2020, για τις εισαγωγές στην Ευρωπαϊκή Ένωση ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου (ΕΕ L 327 της 17.12.2019, σ. 66).
         
            (8)  Εκτελεστικός κανονισμός (ΕΕ) 2020/2122 της Επιτροπής, της 16ης Δεκεμβρίου 2020, σχετικά με τη χορήγηση απεριόριστης αδασμολόγητης πρόσβασης στην Ένωση, για το 2021, σε ορισμένα εμπορεύματα καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου (ΕΕ L 426 της 17.12.2020, σ. 32).
         
            (9)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (EE L 343 της 29.12.2015, σ. 558).
      
      
         
            ΠΑΡΑΡΤΗΜΑ
            Εμπορεύματα καταγωγής Νορβηγίας στα οποία χορηγείται απεριόριστη αδασμολόγητη πρόσβαση στην Ένωση από την 1η Ιανουαρίου έως την 31η Δεκεμβρίου 2022
            
                        Αύξων αριθμός
                     
                     
                        Κωδικός ΣΟ
                     
                     
                        Κωδικός TARIC
                     
                     
                        Περιγραφή των εμπορευμάτων
                     
                     
                         
                     
                     
                        Όγκος ποσόστωσης
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα
                                 
                              
                     
                         
                     
                     
                        23,029 εκατ. λίτρα
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Μη αλκοολούχα μπίρα με ζάχαρη
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Ποτά με βάση τη σόγια, με περιεκτικότητα κατά βάρος σε πρωτεΐνες ίση ή ανώτερη του 2,8 % που περιέχουν ζάχαρη (σακχαρόζη ή ιμβερτοσάκχαρο)
                                 
                              
                     
                        Που δεν περιέχουν προϊόντα των κλάσεων 0401  ως 0404  ή λιπαρές ύλες που προέρχονται από προϊόντα των κλάσεων 0401  ως 0404 
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Ποτά με βάση τη σόγια, με περιεκτικότητα κατά βάρος σε πρωτεΐνες κατώτερη του 2,8 %· ποτά με βάση καρπούς με κέλυφος του κεφαλαίου 8 του κοινού δασμολογίου, δημητριακά του κεφαλαίου 10 του κοινού δασμολογίου ή σπόρους του κεφαλαίου 12 του κοινού δασμολογίου, που περιέχουν ζάχαρη (σακχαρόζη ή ιμβερτοσάκχαρο)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Άλλα μη αλκοολούχα ποτά που περιέχουν ζάχαρη (σακχαρόζη ή ιμβερτοσάκχαρο)